დევიდ კენეთ ჰარბორი

დევიდ კენეთ ჰარბორი (დ. 10 აპრილი, 1975) — ამერიკელი მსახიობი. მას მსოფლიო აღიარება მოუტანა ნეტფლიქსის სამეცნიერო ფანტასიკამ ,,უცნაური ამბები” (2016–2025), სადაც მან განასახიერა ჯიმ ჰოპერის პერსონაჟი. ამ როლისთვის ჰარბორი ორჯერ იყო ნომინირებული ემის დაჯილდოვებაზე, სერიალში საუკეთესო მეორეხარისხოვანი მსახიობის კატეგორიაში.

მისი მთავარი კინოროლები მოიცავს: სუპერგმირი ,,ჰელბოის" მთავარ როლს (2019), სანტა კლაუსის როლს ფილმში ,,სასტიკი ღამე”(2022) და მრბოლელის პერსონაჟს ფილმში ,,გრანტურიზმო”(2023). ჰარბური ასევე განასახიერებდა წითელ მცველს მარველის კინოსამყაროს, ფილმებში ,,შავი ქვრივი” (2021) და ,,მეხთამტეხლები” (2025), ხოლო ანიმაციურ სერიალში ,, ”(2024–დღემდე) ახმოვანებს ერიკ ფრანკენშტეინის პერსონაჟს.
ადრეული წლები და განათლება
დევიდი დაიბადა უაით-პლეინსში, ნიუ-იორკში, კენეთ და ნენსი (რაილი) ჰარბორების ოჯახში. მისი ორივე მშობელი უძრავი ქონების სფეროში მუშაობს, დედა საცხოვრებელი, ხოლო მამა კომერციული ფართების მიმართულებით. მან დაამთავრა ბაირამ-ჰილსის საშუალო სკოლა არმონკში, ნიუ-იორკში, მსახიობებთან — შონ მაჰერთან და ეიალ პოდელთან ერთად. 1997 წელს მან დაასრულა დარტმუთის კოლეჯი ჰანოვერში, ნიუ-ჰემფშირში, სადაც მისი ძირითადი სპეციალობა დრამა და იტალიური ენა იყო.

ახალგაზრდა დევიდი ნიუ-იორკში ცხოვრებისას, პოკერ-კლუბებში თამაშობდა და ამტკიცებს, რომ პირადად იცნობდა იმ განგსტერს, რომელიც 1998 წლის ფილმში „შულერები“ ჯონ მალკოვიჩის პერსონაჟის, „ტედი კაგებეს“ პროტოტიპი გახდა.
კარიერა
ადრეული წლები (1990-2013)
1994–1997 წლებში ჰარბორი თამაშობდა თეატრ მონმაუთში, კუმსტონ ჰოლში, სადაც მონაწილეობდა შექსპირის წარმოდგენებში, მათ შორის ,,ქარიშხალი", ,,აურზაური არაფრის გამო", ,,ზამთრის ზღაპარი" და ,,ჰამლეტი". პროფესიონალური კარიერა ბროდვეიზე დაიწყო 1999 წელს.სატელევიზიო დებიუტი შედგა იმავე წელს სერიალში ,,კანონი და წესრიგი", სადაც მან ოფიციანტის როლი შეასრულა. 2002 წელს კვლავ გამოჩნდა სერიალში ,,კანონი და წესრიგი: სპეციალური კორპუსი", ბავშვის მკვლელის როლში. მას ასევე ჰქონდა 6-ის აგენტ როჯერ ანდერსონის როლი სერიალ „ “-ში. 2005 წელს ჰარბური ნომინირებული იყო –ზე, ნიკის როლისთვის სერიალში ,,ვის ეშინია ვირჯინია ვულფის".

ჰარბური ცნობილია ასევე სხვა როლებით: –ის აგენტი გრეგ ბიმი ფილმში ,,მოწყალების კვანტუმი", შეფ ქემბელი ,,ცვლილებათა გზა". ის ასევე მონაწილეობს ფილმებში: ,,კუზიანი მთა", ,,მწვანე კრაზანა", ,,პატრული" და ,, ". 2013 წელს მცირე როლი ჰქონდა სერიალში ,,ელემენტარული", ხოლო 2012–2014 წლებში ითამაშა სერიალში ,,საინფორმაციო სამსახური"..

მიღწევები და წარმატება სერიალ ,,უცნაურ ამბებთან" ერთად (2014-დღემდე)
2014 წელს დევიდმა ითამაშა ექიმი რიდ აქლის როლში სერიალში ,,მანჰეტენი". 2015 წელს გადაიღეს ნეტფლიქსის სერიალში ,,უცნაური ამბები", სადაც ჰარბორი თამაშობდა ჯიმ ჰოპერის პერსონაჟს. ამ როლისთვის ის ორჯერ იყო ნომინირებული პრაიმთაიმის ემის დაჯილდოვებაზე (2017- 2018) და ოქროს გლობუსის დაჯილდოვებაზე (2018). 2017 წელს ჰარბორმა და მისმა კოლეგებმა დაიმსახურეს კინომსახიობთა გილდიის ჯილდო.

2019 წელს დევიდი გადაიღეს სუპერგმირის ფილმ ,,ჰელბოიში”. 2021 წელს მან განასახიერა ალექსეი შოსტაკოვი / წითელი მცველი ფილმში ,,შავი ქვრივი" და განაახლა როლი ფილმში ,,მეხთამტეხლები” (2025). ჰარბურს ასევე ჰქონდა მთავარი როლები ფილმებში ,,სასტიკი ღამე” (2022) და ,,გრან ტურიზმო” (2023) რომელიც ფლეისთიშენის თამაშზეა დაფუძნებული. 2025 წლის ოქტომბერში ჰარბორს მონაწილეობა უნდა მიეღო ტონი გილროის ფილმში ,,!”, თუმცა 2026 წლის იანვარში პროექტი დატოვა სერიალი ,,უცნაური ამბების” საბოლოო სეზონის დატვირთული მუშაობის გამო; მის მაგივრად როლი შეასრულა ვილ არნეტმა
.

პერსონალური ცხოვრება
დევიდს ჰქონდა ურთიერთობა ალისონ სუდოლთან და ჯულია სტაილსთან. . 2019 წელს ის ინგლისელ მომღერალ და კომპოზიტორთან ლილი ალენთან ერთად იყო. წყვილმა 7 სექტემბერს 2020 წელს იქორწინა ლას-ვეგასში, სადღესასწაულო ცერემონიას ატარებდა ელვის იმპერსონატორი. წყვილი ცხოვრობდა ბრაუნსტოუნის სახლში ბრუკლინში და თანამშრომლობდა არქიტექტორ ბენ ბიშოფთან. 2024 წლის დეკემბერში მედია წერს, რომ ჰარბორი და ალენი დაშორდნენ; სხვა წყაროები ამბობენ, რომ დაშორება მოხდა 2025 წლის დასაწყისში. ალენის მეხუთე ალბომი ,, ” ნაწილობრივ ეფუძნება მათი ურთიერთობის დასასრულს და ჰარბურის სავარაუდო ღალატს.

ჰარბორი 2021 წლის ივლისში, ფილმში ,,შავი ქვრივი" შესრულებული როლის შესახებ გამოცემა -ისთვის მიცემულ ინტერვიუში, განაცხადებს, რომ საკუთარ თავს სოციალისტად მიიჩნევს. ის ამბობს: „არ მგონია, არსებობდეს ადამიანი, რომელიც სოციალისტურ იდეოლოგიას არ ეთანხმება.“ მან განმარტა, რომ მისთვის იდეალური საზოგადოება „საბავშვო ბაღის ტიპის საზოგადოებაა, სადაც ადამიანები ერთმანეთს უზიარებენ ყველაფერს“ — განსხვავებით დღევანდელი სამყაროსგან, სადაც, მისი შეფასებით, ადამიანები ხშირად მოქმედებენ სიხარბის მოტივით, რაც ძალადობასა და განადგურებას იწვევს.

ჰარბორს ახალგაზრდობაში პრობლემები ჰქონდა ალკოჰოლთან. 24 წლის ასაკში მან შეწყვიტა სმა, მას შემდეგ, რაც, როგორც თავად ამბობს, „ფსკერს მიაღწია“ და ერთდროულად უპირისპირდებოდა უსახლკარობას, მარტოობასა და სუიციდურ აზრებს. სმის ჩვევა მას თინეიჯერობიდანვე დაეწყო და კოლეჯის პერიოდში კიდევ უფრო გაღრმავდა. საბოლოოდ, მან ალკოჰოლზე უარი თქვა, რადგან თავს ძალიან მარტოსულად გრძნობდა და ცხოვრებაში სხვა მიმართულება სჭირდებოდა. მოგვიანებით აღნიშნა: „ახლა ზედმეტად ვაფასებ სიფხიზლეს".
26 წლის ასაკში ჰარბორს ბიპოლარული აშლილობა დაუდგინდა .

დევიდი არის -ის გუნდის, -ის გულშემატკივარი.
წარსულში მას პარანორმალური მოვლენების არსებობისაც სჯეროდა.